
Ministru kabineta noteikumi Nr. 47
Rīgā 2026. gada 3. februārī (prot. Nr. 5 18. §)
Grozījumi Ministru kabineta 2014. gada 2. septembra noteikumos Nr. 529 "Ēku būvnoteikumi"
Izdoti saskaņā ar Būvniecības likuma
5. panta pirmās daļas 2. punktu un otrās daļas 1. punktu,
14.1 panta ceturto daļu un Nekustamā īpašuma
valsts kadastra likuma 24. panta piekto daļu
· Izdarīt Ministru kabineta 2014. gada 2. septembra noteikumos Nr. 529 "Ēku būvnoteikumi" (Latvijas Vēstnesis, 2014, 194. nr.; 2016, 209. nr.; 2017, 40. nr.; 2018, 75., 128., 191. nr.; 2019, 133., 239. nr.; 2022, 9., 123. nr.; 2023, 65., 189., 242. nr.; 2024, 211. nr.; 2025, 84., 140., 243. nr.) šādus grozījumus:
· 1. Aizstāt 12. punktā vārdus un skaitli "kuras parametri (stāvu skaits, apbūves laukums, būvtilpums) nepārsniedz šo noteikumu 107.1. apakšpunktā minētos parametrus" ar vārdiem un skaitļiem "kas nav augstāka par diviem stāviem un kuras apbūves laukums nav lielāks par 400 m2 un būvtilpums – par 2000 m3".
· 2. Svītrot 93.2 punktu.
· 3. Papildināt 101. punktu aiz vārda "vai" ar vārdiem "Būvniecības likumā vai".
· 4. Izteikt 107. punktu šādā redakcijā:
· "107. Būvētājam būvdarbu veikšanai nav nepieciešamas patstāvīgas prakses tiesības arhitektūras vai būvniecības jomā:

· 107.1. Būvniecības likuma 19.1 panta trešajā daļā minētajos gadījumos;

· 107.2. veicot vienkāršotu atjaunošanu vai vienkāršotu pārbūvi, izņemot minētos būvdarbus publiskā ēkā vai publiskās ēkas daļā (telpu grupā)."

